
Lucian Blaga — L'Etre Historique 


Anunţată de Blaga încă din 1940, ca proiect şi parte a Trilogiei pragmatice (între cele cinci ale 
sistemului, alături de Tr. Cunoașterii, Tr, Culturii, Tr, Valorilor şi Tr, Cosmologică), ultimul deceniu al 
regimului comunist a consacrat plasarea Fiinţei istorice în Trilogia Cosmologică, pe motiv că autorul 


şi-ar fi (re)considerat sistemul încheiat, renunțând la Trilogia pragmatică. 


O astfel de idee a încolţit în arsenalul Poliţiei Gândirii, căci filosoful Blaga nu putea renunţa la Trilogia 
pragmatică cum renunţă la tren cei ce preferă avionul. Praxisul, adică istoria cu cele ce o compun, este 
domeniul cel mai evident al realităţii, cunoaşterea, cultura, valorile, cosmologia venind după practica social- 
istorică. Renunţarea la Trilogia pragmatică şi inventarea unui fals testament filosofic a fost fuşereală 
securistică acceptată de moştenitorii filosofului din „motive obiective” de înţeles, cum subliniază Dumitru 


Vatamaniuc într-un volum de Bibliografie (1977). 


Publicată acum 32 de ani, prezenta versiune franceză este parte a unei teze de doctorat consacrată concepţiei 
istorice a lui Blaga, susţinută în Sorbona, de o româncă refugiată în Franţa, care a lămurit falsul testament şi 
dispariţia Trilogiei pragmatice pe fondul persecuțiilor securistice suferite de Lucian Blaga în ultimii doi 


ani de viaţă. 

